
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 97
                                                              din 28 aprilie 2021
privind atestarea persoanelor fizice în vederea practicării

 activității de administrator de condominii
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 10.716/12.04.2021 şi la Consiliul Local Sighișoara cu nr. 11.832/22.04.2021, de referatul de aprobare, înregistrat cu nr. 10.718/12.04.2021, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere că, Legea nr. 196/2018 privind înființarea, organizarea și funcționarea asociațiilor de proprietari și administrarea condominiilor, cu modificările și completările ulterioare a înlocuit vechea lege a asociațiilor și anume Legea nr. 230/2007 precum și normele metodologice de aplicare a acesteia, aprobate prin Hotărârea de Guvern nr. 1588/2007;
Având în vedere că, unul din principalele obiective ale Legii nr. 196/2018 privind înființarea, organizarea și funcționarea asociațiilor de proprietari și administrarea condominiilor, cu modificările și completările ulterioare, este profesionalizarea administratorilor în scopul prestării unor servicii de calitate în interesul proprietarilor, nivelul de pregătire prevăzut de lege pentru administratorii de condominii fiind necesar având în vedere atribuțiile, competențele și răspunderile acestora;    



Având în vedere că, în baza legislației anterioare, respectiv în baza Legii nr. 230/2007 și a Hotărârii Guvernului nr. 1588/2007, obținerea unui certificat de calificare profesională nu era o condiție obligatorie, fapt pentru care atestatul avea drept scop certificarea calităților profesionale ale persoanelor care doreau să practice activitatea de administrare a imobilelor la asociațiile de proprietari, fără a se asigura prin lege condițiile pentru formarea profesională a administratorilor de condominii;
Având în vedere că, potrivit art. 106 din Legea nr. 196/2018 privind înființarea, organizarea și funcționarea asociațiilor de proprietari și administrarea condominiilor, cu modificările și completările ulterioare, persoanele fizice atestate pentru funcția de administrator în conformitate cu prevederile Legii nr. 230/2007 privind înființarea, organizarea și funcționarea asociațiilor de proprietari, cu modificările și completările ulterioare, pot îndeplini funcția de administrator numai dacă, în termen de 12 luni de la intrarea în vigoare a legii, obțin certificate de calificare profesională care dovedesc calificarea profesională pentru a îndeplini ocupația de administrator de condominii;

Având în vedere demersurile suplimentare necesare armonizării legislației în vigoare, respectiv modificarea Clasificării Ocupațiilor din România (COR) și a Nomenclatorului calificărilor conform prevederilor Legii nr. 196/2018 privind înființarea, organizarea și funcționarea asociațiilor de proprietari și administrarea condominiilor, cu modificările și completările ulterioare, procedurile necesare în vederea autorizării furnizorilor de formare profesională a adulților și în vederea obținerii certificatelor de calificare profesională, termenul prevăzut la art. 106 din Legea nr. 196/2018 nu a mai constituit un termen suficient și rezonabil, motiv pentru care, prin Legea nr. 294/2020 privind aprobarea Ordonanței Guvernului nr. 21/2019, termenul prevăzut la art. 106 din Legea nr. 196/2018 a fost prorogat până la data de 1 ianuarie 2022;           

Ținând cont de prevederile art. 10 alin. (5) și alin. (6)  din  Legea nr. 196/2018 privind înființarea, organizarea și funcționarea asociațiilor de proprietari și administrarea condominiilor, cu modificările și completările ulterioare, la propunerea compartimentelor specializate în sprijinirea, îndrumarea și controlul asociațiilor de proprietari din cadrul autorității administrației publice locale, primarul, în baza 
unei hotărâri a consiliului local, atestă persoanele fizice în vederea dobândirii calității de administrator de condominii;

Având în vedere prevederile Hotărârii Consiliului Local Sighișoara nr. 134/2020 privind actualizarea componenței Comisiei pentru atestarea persoanelor fizice în vederea practicării activității de administrator de condominii; 
Având în vedere prevederile Metodologiei de atestare a persoanelor fizice în vederea practicării activității de administrator de condominii, aprobată prin Hotărârea Consiliului Local Sighișoara nr. 147/2020;

            Având în vedere prevederile Hotărârii Consiliului Local Sighișoara nr. 147/2020, cu precădere prevederile art. 2 din aceasta, potrivit cărora se împuternicește Primarul Municipiului Sighișoara, cu semnarea certificatelor calității de administrator de condominii;

Având în vedere procesele - verbale cu nr. 3.083/04.02.2021, nr. 4.529/16.02.2021 și nr. 8.383/23.03.2021, ale Comisiei pentru atestarea persoanelor fizice, în vederea practicării activității de administrator de condominii din care rezultă analizarea unui număr de 37 (treizecișișapte) dosare, depuse de persoane fizice care au obținut certificatul de calificare pentru îndeplinirea ocupației de administrator de condominii și care au îndeplinit condițiile prevăzute de Metodologia de atestare a persoanelor fizice în vederea practicării activității de administrator de condominii, aprobată prin Hotărârea Consiliului Local Sighișoara nr. 147/2020;
            Având în vedere procesul - verbal cu nr. 10.713/12.04.2021, al Comisiei pentru atestarea persoanelor fizice, în vederea practicării activității de administrator de condominii, potrivit căruia, s-au prezentat pentru susținerea examenului, în data de 12.04.2021, conform graficului stabilit pentru organizarea examenului privind atestarea practicării activității de administrator de condominii, din totalul de 37 (treizecișișapte) înscriși, un număr de 36 (treizecișișase) de candidați, care au promovat acest examen;

Având în vedere îndeplinirea condițiilor legale pentru obținerea certificatului de atestare a calității de administrator de condominii;
Având în vedere Raportul de specialitate al Direcției Administrarea Patrimoniului, înregistrat cu nr. 10.717/12.04.2021, prin care se propune atestarea persoanelor fizice în vederea practicării activității de administrator de condominii;
Având în vedere avizele favorabile ale tuturor comisiilor pe domenii de specialitate;
            În temeiul art. 129 alin. (1), alin. (2) lit. „d”, alin. (7) lit. „p” și alin. (14), art. 139 alin. (1), art. 154 alin. (1) și a art. 196 alin. (1) lit. ,,a” din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare, 

H O T Ă R Ă Ş T E:

Art. 1. Se aprobă atestarea persoanelor fizice care au obținut certificate de calificare, în vederea dobândirii calității de administrator de condominii și au promovat examenul privind atestarea practicării activității de administrator de condominii, conform anexei, care face parte integrantă din prezenta hotărâre.
Art. 2. Certificatul de atestare a calității de administrator de condominii este valabil 4 (patru) ani de la data emiterii și poate fi reînnoit în aceleași condiții în care a fost emis.
Art. 3. Expirarea, suspendarea sau retragerea certificatului de atestare a calității de administrator de condominii determină automat imposibilitatea exercitării activității de administrator de condominii.
Art. 4. Primarul Municipiului Sighișoara, va semna atestatele pentru persoanele prevăzute în anexa, care face parte integrantă din prezenta hotărâre.
Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara și Compartimentul Spațiu Locativ – Direcția Administrarea Patrimoniului din cadrul Municipiului Sighişoara.

Art. 6. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

    Burghelea Bogdan - Ioan       
                                     Contrasemnează pentru legalitate
                           SECRETARUL GENERAL al municipiului,

                                                   Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  2 ex. Direcția Administrarea Patrimoniului;
  2 ex. Compartimentul Spațiu Locativ.

10 ex.

B.A. 

